ROMÂNIA

JUDEŢUL MUREŞ

COMUNA ACĂȚARI

CONSILIUL LOCAL

**H O T Ă R Â R E A NR.52**

**din 17 septembrie 2024**

**privind aprobarea volumului de masă lemnoasă care se recoltează în anul 2024 din fondul forestier proprietatea publică al comunei Acățari şi aprobarea modului de valorificare a masei lemnoase aferente anului de producţie 2023-2024**

Consiliul local al comunei Acățari,

Văzând Referatul de aprobare al Primarului commune Acățari nr. 5989/ 2024 și raportul compartimentului de specialitate nr.5993/2024;

În conformitate cu prevederile art. 1 alin. 26 lit. x); art. 4 alin. (1); art. 6; art. 45 alin. 1, 2), 4), 11), 12), 13) din H.G. nr. 715/2017, pentru aprobarea Regulamentului de valorificare a masei lemnoase din fondul forestier proprietate publică, cu modificările și completările ulterioare

Ținând cont de prevederile art. 10 alin.(2) lit.b), art.12, art.59 alin.(1) si (2), art.62 alin.(2) din Codul Silvic aprobat prin Legea nr.46/2008,cu modificările și completările ulterrioare,

Conform prevederilor art. 129 alin.(2),lit.”d”, coroborat cu prevederile alin.(7),lit.”r”, din Ordonanța de Urgență nr.57/2019,privind Codul Administrativ,

Decizia nr. 308/16.10.2023 a Directorului General al Regiei Naționale a Pădurilor – ROMSILVA

Vazând adresele nr.947/2023, 165/2023, 348/2022, a Ocolului Silvic Tg-Mureș și actele de punere în valoare,

Prevederile art. 5 alin (3) din Legea nr. 273/2006 privind finanțele publice locale, modificată și completată

În baza prevederilor art. 87 alin. (3), ale art. 129 (2), lit. b), c) și lit.d), art. 155, alin. 1 lit. d), art. 196 alin. 1 lit. a) din OUG nr. 57/ 2019 privind Codul Administrativ cu modificările și completările ulterioare

Ținând cont de prevederile art.7 din Legeanr. 52/2003 privind transparența decizională în administrația publică,republicată,cu modificările și completările ulterioare,

În baza prevederilor art. 87 alin. (3), ale art. 129 (2), lit. b), c) și lit.d), art. 155, alin. 1 lit. d), art. 196 alin. 1 lit. a) din OUG nr. 57/ 2019 privind Codul Administrativ cu modificările și completările ulterioare

H o t ă r â ș t e:

**Art.1 .** Se aprobă exploatarea volumului de masă lemnoasă de:40 mc accidentale-187,29 mc progresive și 328, 5 mc răroturi, care se va recolta în anul 2024 din fondul forestier aflat în proprietatea comunei Acățari, conform actelor de punere în valoare astfel:

|  |  |  |  |  |  |  |
| --- | --- | --- | --- | --- | --- | --- |
| Nr.crt | APV | UP | ua | Felul tăierii | Volum 2022 | Volum 2023 |
| 1 | P60077 | 9 | 15DH | accidentale |  | 40 |
| 2 | P60018 | 9 | 14D | progresive | 92 | 95,29 |
| 3 | P60166 |  | 70A | rărituri |  | 217,41 |
| 4 | P60167 |  | 13/A | rărituri |  | 111,09 |

**Art.2.** Se aprobă ca întreaga cantitate de lemn exploatat în condițiile art. 45, alin. (1)- cu diametrul la capătul gros mai mic de 24 de cm- , respectiv art. 45, alin. (11)- lemnul de lucru fasonat cu diametrul la capătul gros mai mare de 24 cm, provenit din partizele exploatate- din Regulamentul de valorificare a masei lemnoase din fondul forestier proprietate publică , aprobat prin H.G. nr. 715/2017 ,să fie valorificat direct către populație în vederea satisfacerii solicitărilor de lemn pentru încălzire,maximum 5 metru ster pentru fiecare gospodărie.

**Art. 3**.(1) Tăierea,fasonarea și așezarea lemnului de foc în steri,respectiv curățirea parchetului se va efectua în regim silvic de către o firmă autorizată în acest sens pe bază de contract de prestări servicii.

(2) Condițiile de participare și actele necesare vor fi cele prevăzute în H.G. nr. 715/2017, pentru aprobarea Regulamentului de valorificare a masei lemnoase din fondul forestier proprietate publică,cu modificările și completările ulterioare.

**Art. 4.**(1) Lemnul de foc se va valorifica prin vânzare pentru familiile care au domicicliu sau reședință în comuna Acățari și care nu dețin pădure în proprietate/nu pot obțiine autorizație de tăiere.

(2)În cazul în care în termen de 30 de zile de la anunțul făcut cetățenilor,privind posibilitatea de a cumpăra lemn de foc, nu se vinde întreaga cantitate, perosana juridică cu care s-a încheiat contractul de prestări de servicii va avea dreptul să valorifice lemnul și altor persoane fizice/juridice.

**Art.5**. Prețul de valorificare va fi de 190 lei/metru ster .

**Art.6.** Vânzarea lemnului pentru foc va fi făcut pe baza tabelelor întocmite de către proprietar, respective U.A.T. Acățari , având la bază cererile depuse  la Primărie.

**Art. 7**. Ducerea la indeplinire a prezentei revine viceprimarului comunei Acățari

**Art. 8** Prezenta se va comunica: Instituţiei Prefectului Judeţului Mureş, Ocolului Silvic Tg. Mureş, Primarului comunei Acățari şi se aduce la cunoştinţă publică.

Preşedinte de şedinţă,

Nagy Dalma Imola

Contrasemnează,

Secretar general,

Jozsa Ferenc